Title: Predkladacia správa
Author: Marta Gulárová
Last saved by: ;

MOŽNO SPRÍSTUPNIŤ

Návrh
na odvolanie a vymenovanie členov Rady banky Exportno-importnej banky Slovenskej republiky

Návrh na odvolanie a vymenovanie členov a námestníka generálneho riaditeľa Rady banky Exportno-importnej banky Slovenskej republiky (Eximbanka) sa predkladá na základe ustanovení § 7 ods. 1 až 3 zákona č. 80/1997 Z. z. o Exportno-importnej banke Slovenskej republiky v znení neskorších predpisov, ktorými sa ustanovuje spôsob vymenovania členov Rady banky Eximbanky.

Minister zahraničných vecí Slovenskej republiky, z dôvodu organizačných zmien realizovaných v rezorte ministerstva zahraničných vecí uskutočnených na základe odporúčaní externého auditu, požiadal ministra financií Slovenskej republiky o zmenu zastúpenia Ministerstva zahraničných vecí Slovenskej republiky v Rade banky Eximbanky a navrhol odvolanie JUDr. Jaroslava Chleba, riaditeľa odboru medzinárodných ekonomických organizácií ministerstva zahraničných vecí z funkcie člena Rady banky Eximbanky a  vymenovanie do tejto funkcie JUDr. Radomíra Boháča, generálneho riaditeľa sekcie hospodárskej spolupráce a rozvojovej pomoci ministerstva zahraničných vecí. 

 Podľa § 7 ods. 5 citovaného zákona členstvo v Rade banky môže byť najviac dve funkčné obdobia za sebou, preto sa navrhuje odvolať z funkcie člena Rady banky a námestníčky generálneho riaditeľa Eximbanky Doc. Ing. Alena Longauerová, CSc., nakoľko dňa 18. júna 2009 jej končí druhé funkčné obdobie.

Do funkcie člena Rady banky a námestníka generálneho riaditeľa Eximbanky sa navrhuje vymenovať Ing. Milan Horváth, riaditeľ odboru stratégie Exportno-importnej banky Slovenskej republiky.